钦定古今图书集成/明伦汇编/官常典/第757卷 > 王荣〈子师易〉
## 钦定古今图书集成/明伦汇编/官常典/第757卷 > 王荣〈子师易〉

按《河南通志》：“荣字吉甫，榆林人。以战功官黄营游击
将军。崇祯十六年，奉命为彰德护藩城守参将。甲申，
流逆至彰德，官民皆奔散，荣护赵王归，为贼追及，力
战不支，中箭被获。贼爱其勇，生致之，欲以为将，使伪
将军陈永福诱劝之，荣大骂不屈，与其子师易俱死
之。临斩，北面拜祝，无毫发怖畏。时正晴霁，忽阴霾日”
赤，观者皆哭。贼众悯其义，听其家人葬之，释其孥。